BITTNER PÉTER HR DÍJ
2022/2023-as tanév

A Bittner Péter HR Díj olyan tudományos díj, amely az emberi erőforrás gazdálkodás területén a kutatómunkában kimagasló teljesítményt elért alapszakos hallgatók elismerésére szolgál. A díjat alapította a Humán Szakemberek Országos Szövetsége (HSZOSZ), a Pannon Egyetem Gazdaságtudományi Kar Menedzsment Intézete (PE GTK MI) és özv. Bittner Péterné. 
Az odaítélés alapja: országosan meghirdetett, évenkénti pályázat, amelyen pályázhat HR témában készült Emberi erőforrások alapképzési szakos (gazdaságtudományi terület) szakdolgozat készítője új, eredeti tudományos értékkel bíró HR-es problémakör gyakorlati megoldásával.  

DÍJ:
•	100.000 Ft pénzjutalom,                        
•	a szakdolgozat HSZOSZ tudástárban történő elhelyezése az érintett beleegyezésével, 
•	publikációs lehetőség tudományos folyóiratban, 
•	meghívás HSZOSZ éves konferenciára és HSZOSZ klubokba előadóként,
•	oklevél. 

FELTÉTELEK								 		
•	Olyan problémamegoldó dolgozattal lehet pályázni, amely egy valós vállalati problémát dolgoz fel, probléma-feltárási módszereket alkalmaz, és a dolgozatban megjelenő elemzés, értékelés és javaslattétel emberi, szervezési és gazdasági szempontokat is figyelembe vesz. 
•	Olyan szakdolgozat nyújtható be, amelyet a 2022/2023-es tanévben sikeresen megvédtek.
•	A Díj odaítélhető HR témában készült Emberi erőforrások alapszakos (gazdaságtudományi terület) szakdolgozat készítőjének.

PÁLYÁZÁS MENETE									
•	A hallgató saját maga pályázik a megvédett szakdolgozat változatlan formában (Pdf formátumban) 
történő elküldésével az alábbi e-mail címre: szvt@gtk.uni-pannon.hu;
•	A pályázathoz csatolandó a pályázó Motivációs levele is.

PÁLYÁZÁS HATÁRIDEJE: 2023. június 30.

A díj átadására a Pannon Egyetem, Gazdaságtudományi Karának Tanévnyitó Ünnepségén, 2023. szeptemberében kerül sor. 

PANNON EGYETEM
Menedzsment Intézet
8201 Veszprém, Egyetem u. 10. Pf. 158.
szvt@gtk.uni-pannon.hu
Tel.: (88) 624-215   Fax:(88) 624-524